Meur a wech am eus klasket respont amañ, bep tro avat e vezen direnket. Evit na c'hoarvezo ket emaon o vont gant berr gomzoù.  Pevare golo vs golo-kein : ne lavaran ket evel-just emañ tout ar wirionez ganin.  Displegañ a raen ma savboent hep lavarout ne oa ket mat "golo-kein"   Diwar-benn MHY (hag emaon e penn, sañset) ez eo diaes lavarout d'an dud paouez pa'z int bet keit-all oc'h ober war-dro. N'an ket a-du gante dalc'hmat a-fet goloioù met demokratel eo an traoù, mar bez dilennet ur golo gant ar muianiver ha na blij ket din, gwazh a se din! Ne vo nemet pa vo tud all, tud yaouankoc'h, da gemer  disentezioù a glot muioc'h gant o sell, o zirvliadoù ez ay an traoù war-raok.  Ha na ra ket biloù Moran, goulennet e vez e ali gant ar skrivagner ivez evit a sell ouzh ar golo.